Nú er rétti tíminn til að kynna sér Akademíuna Nú er rétti tíminn til að kynna sér nánar Körfuboltaakademíu Selfoss-Körfu við Fjölbrautaskóla Suðurlands á Selfossi . Akademían býður upp á … -4 kennslustundir í körfubolta í stundaskrá fjölbrautaskólans , þar sem megin áherslan er lögð á tækniæfingar og leikskilning . -aukaæfingar og styrktarþjálfun á morgnana 3 - 4 sinnum í viku . -kynningu á því hvað þarf til að stíga upp á næsta þrep , hvort sem það er háskólaboltinn í USA eða að hefja atvinnumannaferil erlendis . -skemmtilega valgrein í námskrá skólans , alls 6 áfanga ( 6 annir ) sem gefa 5 einingar hver , alls 30 einingar í námsferilinn . -samstarf við erlenda skóla , sem hefur verið mikilvægur þáttur í starfsemi akademíunnar . Með aðstoð þjálfaranna hafa margir einstaklingar komist á skólastyrk í Bandaríkjunum og nemendur frá Englandi , Króatíu , Ítalíu , Skotlandi og fleiri Evrópulöndum hafa stundað nám við akademíuna á Selfossi . -samstarf nágrannafélaga . Akademían er rekin af Selfoss-Körfu en í góðu samstarfi við nágrannafélögin í Árnessýslu ; Þór í Þorlákshöfn , Hamar í Hveragerði og Umf. Hrunamanna . -keppni á opinberum mótum . Akademían sendir til keppni á Íslandsmótinu og í bikarkeppni KKÍ sameiginlegt lið fyrrnefndra fjögurra félaga í drengjaflokki Þjálfari þess er Rui Costa . Á síðasta keppnistímabili tefldi akademían einnig fram stúlknaflokksliði og stefnt er að því að það verði gert aftur strax næsta tímabil og á hverju ári þaðan í frá . Akademíuleikmenn eru einnig þátttakendur í sameinuðu unglingaflokksliði Selfoss , Hamars og Hrunamanna , sem einnig leikur á Íslandsmótinu og í bikarnum . Þjálfari þess er Chris Caird . Þór hefur á þessu keppnistímabili á að skipa nógu mörgum unglingaflokksleikmönnum til að halda úti eigin liði .